РЕПУБЛИКА СРБИЈА
ОПШТИНА ЖИТОРАЂА
ОПШТИНСКА УПРАВА
Одељење за финансије и буџет,
привреду и локално-економски развој
Број:400-2178/26-01
Датум:06.08.2026. године
Житорађа

На основу члана 42. Закона о буџетском систему (,, Службени гласник РС” бр. 54/2009, 73/2010, 101/2010, 101/2011, 93/2012, 62/2013, 63/2013- ИСПР.,108/2013, 142/2014, 68/2015, 103/2015, 99/2016, 113/2017, 95/2018, 31/2019, 72/2019, 149/2020, 118/2021, 92/2023, 94/2024), Општинска управа Општине Житорађа Одељење за финансије и буџет, привреду и локално-економски развој, Одсек за буџет и финансије, дана 06.08.2026. године, огласило је

ЈАВНИ ПОЗИВ
ЗА УЧЕШЋЕ У ЈАВНОЈ РАСПРАВИ ПОВОДОМ НАЦРТА ОДЛУКЕ О ДРУГОЈ  ИЗМЕНИ И ДОПУНИ ОДЛУКЕ О БУЏЕТУ ОПШТИНЕ ЖИТОРАЂА ЗА 2026. ГОДИНУ
Одељење за финансије и буџет, привреду и локално-економски развој општинске управе  општине Житорађа, позива све грађане, удружења, стручну јавност, као и  друге заинтересоване стране, да се упознају са радним текстом Нацрта Одлуке о другој измени и допуни Одлуке о буџету општине Житорађа за 2026.годину (у даљем тексту Нацрт Одлуке), и да дају предлоге, сугестије и коментаре.
Јавна расправа о Нацрту Одлуке одржаће се у периоду почев од 07.08., закључно са 21.08.2026.године.
Учесници у Јавној расправи су представници органа општине Житорађа, грађани, удружења, стручна јавност, као и друге заинтересоване стране.
Примедбе, предлози и сугестије на Нацрт Одлуке о другој измени и допуни Одлуке о буџету општине Житорађа за 2026.годину, упућују се у писаном облику Општинској управи општине Житорађа, на адресу: Топлички Хероји бр. 53, 18 412 Житорађа, или путем електронске поште на адресу: opstina.zitoradja@gmail.com  (са назнаком „јавна расправа о  другој измени и допуни Одлуке о Буџету општине Житорађа за 2026. годину“).
Предлози, сугестије и коментари се достављају на обрасцу који се може преузети уз текст Нацрта Одлуке.
По окончању јавне расправе, Општинска управа општине Житорађа сачиниће Извештај о спроведеној јавној расправи који садржи све изнете предлоге и сугестије, као и ставове одељења за буџет и финансије, привреду и локално - економски развој, јавне набавке и Локалне пореске администрације о поднетим предлозима и сугестијама са образложењем за њихово прихватање, односно неприхватање.
Извештај о спроведеној Јавној расправи Општинско веће сачиниће у року од 15 дана од дана окончања Јавне расправе и објавити на сајту општине.
Саставни део овог Јавног позива је Програм Јавне расправе са радним текстом Одлуке са образложењем, који је закључком о спровођењу Јавне расправе о Нацрту Одлуке.
Начелник општинске управе
                                                                                                         Љубиша Филиповић

